აჭარის უმაღლესი საბჭოს არჩევნები საქართველოს პარლამენტის არჩევნების პარალელურად მიმდინარეობდა. აჭარის საკანონმდებლო ორგანოში სულ 21 მანდატია. აქედან 15 დეპუტატს პროპორციული სიით ირჩევენ, ხოლო 6 მაჟორიტარული სისტემით აირჩევა. პროპორციული არჩევნების შედეგების მიხედვით, „ქართულ ოცნებას“ 8 მანდატი ერგო, „ნაციონალურ მოძრაობას“ 5 მანდატი, ხოლო „ნინო ბურჯანაძე - დემოკრატიული მოძრაობა“ და „პატრიოტთა ალიანსი“ თითი-თითო მანდატით იქნებიან წარმოდგენილი უმაღლეს საბჭოში. ექვსივე მაჟორიტარულ ოლქში გამარჯვების შემთხვევაში „ქართული ოცნება“ უმრავლესობას მოიპოვებს. აჭარის უმაღლესი საბჭო მრავალპარტიული იქნება.